
Sprememba		1

Predlog sklepa
Uvodna izjava 1 a (novo)
	

	Besedilo, ki ga predlaga Komisija
	Sprememba

	
	(1a)	V Pogodbi o delovanju Evropske unije (PDEU) skupna gozdarska politika Unije ni omenjena, v skladu z načelom subsidiarnosti so za gozdove odgovorne države članice. Ima pa Unija na podlagi PDEU deljene pristojnosti na okoljskem področju, ki lahko vključujejo pobude, ki zadevajo gozdove in gozdarstvo.



Sprememba		2

Predlog sklepa
Uvodna izjava 2
	

	Besedilo, ki ga predlaga Komisija
	Sprememba

	(2)	Širši prispevek gozdov k ciljem, določenim v Sporočilu Komisije z dne 11. decembra 2019 z naslovom „Evropski zeleni dogovor“4, vključno s podnebjem, biotsko raznovrstnostjo in trajnostnim biogospodarstvom, zahteva bolj vključujočo in bolj usklajeno strukturo upravljanja gozdov v Uniji, ki odraža vse cilje Sporočila Komisije z dne 16. julija 2021 z naslovom „Nova strategija EU za gozdove do leta 2030“5 ter njihove medsebojne povezave.
	(2)	Prispevek gozdov k ciljem, določenim v Sporočilu Komisije z dne 11. decembra 2019 z naslovom „Evropski zeleni dogovor“4, in sicer glede podnebja, biotske raznovrstnosti in biogospodarstva, zahteva usklajeno strukturo upravljanja gozdov v Uniji, ki med drugim odraža cilje Sporočila Komisije z dne 16. julija 2021 z naslovom „Nova strategija EU za gozdove do leta 2030“5 ter njihove medsebojne povezave, obenem pa zagotavlja, da imajo ti novi cilji jasno pravno podlago ter niso v nasprotju z nacionalnimi pristojnostmi in so podprti s celovito oceno učinkov na gozdarski sektor.

	__________________
	__________________

	4 COM(2019)640 final.
	4 COM(2019)0640.

	5 COM(2021)527 final.
	5 COM(2021)0527.



Sprememba		3

Predlog sklepa
Uvodna izjava 2 a (novo)
	

	Besedilo, ki ga predlaga Komisija
	Sprememba

	
	(2a)	Stalni odbor za gozdarstvo je od ustanovitve postal osrednji organ za izmenjavo informacij med državami članicami in s Komisijo o vseh vidikih, povezanih z gozdovi, gospodarjenjem z gozdovi in vsemi področji politike, povezanimi z gozdovi. V preteklosti so bile temu odboru dodeljene tudi komitološke naloge, vendar je temeljni akt o dodeljevanju teh nalog stalnemu odboru za gozdarstvo prenehal veljati. Zato bi ga bilo treba preimenovati v Stalno skupino strokovnjakov za gozdove in gozdarstvo (v nadaljnjem besedilu: skupina strokovnjakov).



Sprememba		4

Predlog sklepa
Uvodna izjava 4
	

	Besedilo, ki ga predlaga Komisija
	Sprememba

	(4)	Najučinkovitejši način, da se doseže bolj vključujoča in bolj usklajena struktura upravljanja gozdov v Uniji, je, da se razširita in pojasnita obseg nalog in sestava Stalnega odbora za gozdarstvo. Stalni odbor za gozdarstvo bi bilo treba tudi preimenovati v Stalno skupino strokovnjakov za gozdove in gozdarstvo, da bi se v tem imenu odražale navedene spremembe. Skupina bi morala na zahtevo Komisije ali države članice obravnavati vsa morebitna vprašanja ali vidike v zvezi z gozdovi in gozdarstvom, ki izhajajo iz različnih politik Unije. Zato je primerno zagotoviti, da države članice imenujejo predstavnike iz organov, ki so pristojni za določene cilje politike.
	(4)	Skupina strokovnjakov bi morala na zahtevo Komisije ali države članice obravnavati vse vidike v zvezi z gozdovi in gozdarstvom, ki izhajajo iz različnih politik Unije. Zato je primerno, da lahko sodelujoči predstavniki zastopajo interese držav članic v zvezi z vsemi relevantnimi cilji politike.



Sprememba		5

Predlog sklepa
Člen 1 – odstavek 1 – točka 2
Odločba Sveta 89/367/EGS
Člen 1 – odstavek 1
	

	Besedilo, ki ga predlaga Komisija
	Sprememba

	Za zagotovitev okrepljenega sodelovanja in interdisciplinarne izmenjave med Komisijo in državami članicami na področju gozdov in gozdarskega sektorja v zvezi z vsemi področji politike Unije, pomembnimi za gozdove, se ustanovi Stalna skupina strokovnjakov za gozdove in gozdarstvo (v nadaljnjem besedilu: skupina strokovnjakov).;
	Za zagotovitev tesnega in učinkovitega sodelovanja med Komisijo in državami članicami na področju gozdov in gozdarskega sektorja v zvezi z vsemi področji politike Unije, pomembnimi za gozdove, se ustanovi Stalna skupina strokovnjakov za gozdove in gozdarstvo (v nadaljnjem besedilu: skupina strokovnjakov).



Sprememba		6

Predlog sklepa
Člen 1 – odstavek 1 – točka 3
Odločba Sveta 89/367/EGS
Člen 2 – odstavek 1
	

	Besedilo, ki ga predlaga Komisija
	Sprememba

	1.	Komisija se lahko na lastno pobudo ali na zahtevo predstavnika države članice s skupino strokovnjakov posvetuje o katerem koli vprašanju ali vidiku v zvezi z gozdovi in gozdarstvom, ki izhaja iz različnih politik Unije.
	1.	Skupina strokovnjakov na lastno pobudo ali na zahtevo predstavnika države članice svetuje Komisiji o katerem koli vprašanju ali vidiku v zvezi z gozdovi in gozdarstvom, ki izhaja iz različnih politik Unije.



Sprememba		7

Predlog sklepa
Člen 1 – odstavek 1 – točka 3
 Odločba Sveta 89/367/EGS
Člen 2 – odstavek 2 – točka a
	

	Besedilo, ki ga predlaga Komisija
	Sprememba

	(a)	pomagati Komisiji pri pripravi zakonodajnih predlogov, smernic ali drugih pobud politike Unije, ki so pomembne za gozdove in gozdarstvo, vključno z izvajanjem nove strategije EU za gozdove do leta 2030 in prihodnjih strategij Unije za gozdove;
	(a)	pomagati Komisiji in tesno sodelovati z njo ter ji zagotavljati strokovno znanje in mnenja pri pripravi in izvajanju zakonodajnih predlogov, strategij, sporočil, smernic ali drugih pobud politike Unije, ki so pomembne za gozdove in gozdarstvo ali ki bi pomembno vplivale na gozdove ali gozdarstvo v Uniji;



Sprememba		8

Predlog sklepa
Člen 1 – odstavek 1 – točka 3
Odločba Sveta 89/367/EGS
Člen 2 – odstavek 2 – točka b
	

	Besedilo, ki ga predlaga Komisija
	Sprememba

	(b)	svetovati Komisiji in ji zagotavljati strokovno znanje na pobudo Komisije ali na zahtevo države članice, da se podpre širši prispevek gozdov in gozdarstva h ključnim ciljem in pobudam Unije, kot je evropski zeleni dogovor, ter spodbudijo usklajenost in sinergije med politikami Unije, ki zadevajo gozdove in gozdarstvo;
	(b)	svetovati Komisiji in ji zagotavljati strokovno znanje na pobudo Komisije oziroma skupine strokovnjakov ali na zahtevo države članice, da se zagotovi ustrezen prispevek gozdarskega sektorja držav članic k ciljem in pobudam Unije, spodbudijo usklajenost in sinergije ter odpravijo obstoječe nedoslednosti med politikami Unije ter se obravnavata njihov skupni učinek in njihova združljivost z načeloma subsidiarnosti in sorazmernosti iz člena 5 Pogodbe o Evropski uniji;



Sprememba		9

Predlog sklepa
Člen 1 – odstavek 1 – točka 3
Odločba Sveta 89/367/EGS
Člen 2 – odstavek 2 – točka c
	

	Besedilo, ki ga predlaga Komisija
	Sprememba

	(c)	spodbujati sodelovanje med Komisijo in državami članicami na področju gozdov in gozdarstva, tudi pri podpiranju ukrepov in intervencij v okviru skupne kmetijske politike;
	(c)	izboljšati in okrepiti sodelovanje med Komisijo in državami članicami na področju gozdov in gozdarstva, tudi pri podpiranju ukrepov in intervencij v okviru skupne kmetijske politike, da se zlasti upoštevajo vidiki trajnostnosti in ustvarijo sinergije med gozdovi in kmetijstvom, pa tudi da se okrepi socialno-ekonomski razvoj podeželskih območij, na katerih prevladujejo gozdovi;



Sprememba		10

Predlog sklepa
Člen 1 – odstavek 1 – točka 3
Odločba Sveta 89/367/EGS
Člen 2 – odstavek 2 – točka d
	

	Besedilo, ki ga predlaga Komisija
	Sprememba

	(d)	spodbujati izmenjavo znanja, izkušenj in dobrih praks na področju gozdov in gozdarstva.
	(d)	spodbujati izmenjavo znanja, izkušenj in dobrih praks, pa tudi delovati kot forum za izmenjavo mnenj o novih vprašanjih in pobudah na področju gozdov in gozdarstva ter o številnih funkcijah gozdov, vključno z vprašanji, ki so pomembna za širši gozdarski sektor, prav tako pa spodbujati izmenjavo mnenj o uporabnosti in učinkih politik Unije, ki so pomembne za gozdove in gozdarstvo;



Sprememba		11

Predlog sklepa
Člen 1 – odstavek 1 – točka 3
Odločba Sveta 89/367/EGS
Člen 2 – odstavek 2 – točka d a (novo)
	

	Besedilo, ki ga predlaga Komisija
	Sprememba

	
	(da)	prizadevati si za sinergije in pri njih sodelovati ter se izogibati nasprotjem med nacionalnimi politikami in politikami EU, ki se nanašajo na gozdove in gozdarstvo, tudi ob upoštevanju mednarodnega razvoja;



Sprememba		12

Predlog sklepa
Člen 1 – odstavek 1 – točka 3
Odločba Sveta 89/367/EGS
Člen 2 – odstavek 2 – točka d b (novo)
	

	Besedilo, ki ga predlaga Komisija
	Sprememba

	
	(db)	pripravljati mnenja o zakonodajnih predlogih, strategijah, sporočilih, smernicah ali drugih pobudah politike Unije, ki so pomembne za gozdove in gozdarstvo ali bi pomembno vplivale na gozdove ali gozdarstvo v Uniji; Komisija ta mnenja upošteva pri spodbujanju ciljev politike, povezanih z gozdovi, in zagotovi povratne informacije o tem, kako jih je upoštevala.



Sprememba		13

Predlog sklepa
Člen 1 – odstavek 1 – točka 3
Odločba Sveta 89/367/EGS
Člen 2 – odstavek 3
	

	Besedilo, ki ga predlaga Komisija
	Sprememba

	3.	Evropski parlament in Svet lahko na predlog Komisije skupini strokovnjakov dodelita druge naloge v zvezi s politikami Unije, ki vplivajo na gozdove in gozdarstvo.
	3.	Evropski parlament in Svet lahko na predlog Komisije skupini strokovnjakov dodelita začasne druge naloge v zvezi s politikami Unije, ki vplivajo na gozdove in gozdarstvo.



Sprememba		14

Predlog sklepa
Člen 1 – odstavek 1 – točka 4
Odločba Sveta 89/367/EGS
Člen 3 – odstavek 1
	

	Besedilo, ki ga predlaga Komisija
	Sprememba

	Skupino strokovnjakov sestavljajo predstavniki držav članic.
	Skupino strokovnjakov sestavljajo predstavniki držav članic. Vsaka država članica je vabljena in se tudi zelo spodbuja, da imenuje nacionalne strokovnjake in olajšuje njihovo udeležbo na sestankih skupine strokovnjakov.



Sprememba		15

Predlog sklepa
Člen 1 – odstavek 1 – točka 4
Odločba Sveta 89/367/EGS
Člen 3 – odstavek 2
	

	Besedilo, ki ga predlaga Komisija
	Sprememba

	Države članice imenujejo svoje predstavnike, pri čemer zagotovijo sodelovanje organov, ki so pristojni za različne cilje politike v okviru nove strategije EU za gozdove do leta 2030, med drugim za podnebje, zdravje gozdov, okolje, gozdarstvo, razvoj podeželja in biogospodarstvo, ter v okviru vseh morebitnih prihodnjih strategij Unije za gozdove.
	Države članice imenujejo svoje predstavnike, pri čemer zagotovijo dejavno udeležbo zadevnih organov, pa tudi, da lahko sodelujoči predstavniki zastopajo interese in predstavijo izkušnje svojih držav članic v zvezi z vsemi relevantnimi strateškimi cilji politike.



Sprememba		16

Predlog sklepa
Člen 1 – odstavek 1 – točka 4
Odločba Sveta 89/367/EGS
Člen 3 – odstavek 3
	

	Besedilo, ki ga predlaga Komisija
	Sprememba

	Skupini strokovnjakov predseduje predstavnik Komisije.
	Skupini strokovnjakov predseduje predstavnik Komisije. Predsednik skupine strokovnjakov Evropskemu parlamentu predstavi njen letni delovni načrt.

